
Tájékoztató pályázati felhívás módosításáról

Logó-, fotó és rajzpályázat éghajlatváltozás és klímavédelem Jászfényszarun témakörben általános és középiskolák, illetve a rajzpályázat esetében óvodások részére

Jászfényszaru Város Önkormányzata a Klímabarát Települések Szövetségével konzorciumban sikeresen pályázott a Széchenyi 2020 Környezeti és Energiahatékonysági Operatív Programban kiírásra került KEHOP-1.2.1 kódszámú, „Helyi klímastratégiák kidolgozása, valamint a klímatudatosságot erősítő szemléletformálás” c. pályázati felhívásra.
A „Klímatudatosságot erősítő szemléletformálás Jászfényszarun” című, KEHOP-1.2.1-18-2018-00145 kódszámú pályázat szakmai megvalósítása keretében települési klímastratégia kerül kidolgozásra, illetve a klímaváltozással, azon belül mind a folyamat mérséklésének, mind az ahhoz való alkalmazkodással kapcsolatos tudásmegosztás, széleskörű szemléletformálási programok kerülnek megvalósításra. 
Ezúton tájékoztatjuk, hogy a fent hivatkozott projekt keretében Jászfényszaru város és térségének óvodái, általános és középiskolái részére a város és környező településein működő óvodák esetében rajzpályázat, illetve általános és középiskoláknak szóló logó-, fotó- és rajzpályázat került a korábbiakban kiírásra, mely felhívás az alábbiak szerint módosult:
A pályázatok beadási határidejét az Önkormányzat 2020. november 16-ra módosította.
Az óvodásoknak kiírt alkategóriában a rajzpályázat mellett kézműves környezettudatos anyagok felhasználásával elkészített pályaművel is lehet pályázni.
Az óvodásoknak kiírt alkategóriában egyéni és csoportos pályaművek benyújtása is támogatott.
A projekt szempontjából kiemelten fontos, hogy a település és a környező települések oktatási intézményeiből minél több diák kerüljön bevonásra, ezért lehetőség szerint a diákok teljes körben vegyenek részt az oktatási intézményekből valamelyik meghirdetett alkategóriában.
A pályázatokról és programokról bővebb információt a www.jaszfenyszaru.hu oldalon olvashatnak.

További információ kérhető: Fáy Dániel (fay.daniel@jaszfenyszaru.hu, +36 20 288 0240)








Projekt azonosító: KEHOP-1.2.1-18-2018-00145
Projekt címe: „Klímatudatosságot erősítő szemléletformálás Jászfényszarun”

